**[](http://sk.wikipedia.org/wiki/S%C3%BAbor:LocationChile.svg)Čile**

Národné motto:

*Por la Razón o la Fuerza  
(doslova: Právom alebo silou*)

Vznik: [12. februára](http://sk.wikipedia.org/wiki/12._febru%C3%A1r) [1810](http://sk.wikipedia.org/wiki/1810) vyhlásená nezávislosť,  
[25. apríla](http://sk.wikipedia.org/wiki/25._apr%C3%ADl) [1844](http://sk.wikipedia.org/wiki/1844) uznaná Španielskom

Čile, dlhý tvar Čilská republika (do roku [2000](http://sk.wikipedia.org/wiki/2000) platilo *Chile* a *Čílska republika*) je štát v [Južnej Amerike](http://sk.wikipedia.org/wiki/Ju%C5%BEn%C3%A1_Amerika).

Zaujímavosti: sopka Licancabur na severe krajiny, pohorie Andy, príroda je v Chile naozaj rozmanitá - nehostinná púšť Atacama, jazerná oblasť v povodí rieky Bío Bío s niekoľkými vyhasnutými sopkami, vodopádmi, jazerá a zasnežené vrcholky And v pozadí, ľadovce a samozrejme Pacifik a Ohňová zem. Zo zvierat je možné obdivovať vicuňu, patagónsku lamu, plameniaky, pelikány, tučniaky.

Hlavné mesto Santiago ponúka, tak ako všetky juhoamerické mestá - koloniálne centrum - Plaza de Armas s prezidentským palácom, prekolumbovským múzeom, a radom domov, ktoré pamätajú španielsku nadvládu.

V roku 1810 začal postupný boj o nezávislosť, ktorý bol vyvolaný hnutím v susedných kolóniách. V roku 1814 sa do boja za nezávislosť zapojila väčšina obyvateľov. V roku 1817 vojsko vedené José de San Martínom porazilo Španielov pri Chacabuco. Nasledujúci rok bola vyhlásená nezávislosť krajiny. Nedlho po tom vznikol konflikt medzi armádou a veľkými vlastníkmi pôdy, ktorý bol vyriešený v roku 1830. Nasledovalo obdobie napospol demokratických vlád až do roku 1873. V priebehu 19. stor. bolo Chile niekoľkokrát vo vojne. Nezávislosť krajiny uhájila, dokonca získala rozsiahle územie na severe. Po I. svetovej vojne začalo hospodárstvo krajiny upadať. Od 60. rokov 20. stor. rástla politická nestabilita. Od roku 1970 sa začala krajina orientovať promarxisticky, došlo k rozsiahlemu znárodňovaniu a ďalším pozemkovým reformám. V roku 1973 bola vláda zvrhnutá vojenským pučom generála Augusta Pinocheta Ugarte. Nasledovala vojenská diktatúra fašistického typu. V roku 1989 vo voľbách zvíťazila umiernená opozícia. Nasledujúci rok Pinochet odstúpil a prezidentom sa stal Patrício Aylwin Azocár.